หุ้นปิดพุ่ง14.66จุด
หุ้นไทยปิดตลาดวันนี้ที่&nbsp; 977.85&nbsp; จุด เพิ่มขึ้น&nbsp; 14.66 จุด หรือ 1.52 % ด้วยมูลค่าการซื้อขายกว่า&nbsp; 27,156.46ล้านบาท
11 ต.ค. 2553

หุ้นไทยปิดตลาดวันนี้ที่  977.85  จุด เพิ่มขึ้น  14.66 จุด หรือ 1.52 % ด้วยมูลค่าการซื้อขายกว่า  27,156.46ล้านบาท
ภาวะตลาดหุ้นไทยในวันนี้ (11ต.ค.) เห็นชัดเจนว่าเงินทุนต่างชาติไหลเข้ามาซื้อหุ้นขนาดใหญ่หลังคลายความกังวลจากมาตรการคุมบาท นำโดยปตท.สำรวจและผลิตปิโตรเลียม(PTTEP) ที่ขึ้นมาปิดที่ 170 บาทเพิ่มขึ้น 5.50 บาท ปตท.(PTT)ปิด 306 บาทเพิ่มขึ้น 4 บาท บ้านปู(BANPU)ปิด 740 บาทเพิ่มขึ้น 10 บาท 
นายเทิดศักดิ์ ทวีธีระธรรม ผู้อำนวยการอาวุโส บล.เอเซียพลัส(ASP) กล่าวว่า ดัชนีหุ้นไทยที่พุ่งแรงวันนี้ส่วนหนึ่งเป็นผลมาจากนักลงทุนคลายความกังวลกับมาตรการคุมเงินบาท หลังมีข่าวออกมาว่าพรุ่งนี้รัฐบาลจะนำมาตรการดูแลค่าเงินที่ส่วนหนึ่งจะไปดูแลในตลาดตราสารหนี้คือการเก็บภาษีดอกเบี้ยในอัตรา 15% ซึ่งหากเป็นมาตรการนี้ก็จะทำให้ผลกระทบที่จะมีตลาดน้อยลง
อย่างไรก็ตามการลงทุนในตลาดหุ้นตอนนี้ถือว่ามีความผันผวนและมีความเสี่ยงสูงดังนั้นจึงอยากเตือนให้นักลงทุนระมัดระวัง และยังคงแนะนำให้ถือหุ้นเพียง 15-20% ส่วน 75-80% ให้ถือเงินสด
"ตลาดหุ้นตอนนี้ขึ้นมาซื้อขายที่พี/อี 15เท่าแล้ว และหุ้นขึ้นรอบนี้เป็นผลมาจากเงินทุนไหลเข้าแต่ไม่ได้มาจากการเติบโตในแง่ของผลกำไรของบริษัทจดทะเบียน ดังนั้นจึงมองว่าเป็นความเสี่ยงที่สูง"
สำหรับกรอบดัชนีตอนนี้มองแนวต้านที่ 980-986จุดส่วนแนวรับที่960-950 จุด